6 फरवरी काे विवि आएंगी केंद्रीय मंत्री स्मृति ईरानी
मानव संसाधन विकास मंत्री स्मृति जुबीन ईरानी 6 फरवरी को डॉ. हरीसिंह गौर विश्वविद्यालय आएंगी। वह यहां पर विभिन्न कार्यक्रमों में हिस्सा लेंगी। मंत्रालय से उनके आने की मंजूरी भी विवि के पास आ गई है। प्रशासन भी अब बेहद संजीदगी से मंत्री के आगमन की तैयारियों में जुट गया है। कुलपति प्रो. आरपी तिवारी ने बताया कि मंत्री ने हमारा आमंत्रण तुरंत और सहर्ष स्वीकार कर यहां आने की मंजूरी दी। यहां हम उन्हें विश्वविद्यालय के बारे में जानकारी देंगे। विवि का स्वरूप बताने के साथ ही उन्हें हम अपनी भविष्य की कार्ययोजनाएं भी बताएंगे। कुलपति ने पूर्ण आशा जताई है कि एचआरडी मंत्री के दौरे का लाभ विवि के बेहतर भविष्य के निर्माण में मिलेगा।
1.फार्मेसी विभाग के डायमंड जुबली स्थापना दिवस के मौके पर अंतरराष्ट्रीय सेमिनार होगा। इसमें मंत्री शिरकत करेंगी। सेमिनार में एक सत्र विभाग के पूर्व छात्रों के मिलन का होगा। दूसरे सत्र में एकेडमियां इंडस्ट्री इंटरेक्शन सेशन भी होगा। इसमें मंत्री की मौजूदगी में ही विभिन्न एमओयू साइन होंगे।
2.मंत्री विश्वविद्यालय के नव निर्मित गर्ल्स हॉस्टल का लोकार्पण करेंगी। यह हॉस्टल 200 रूम का है। अगले सत्र 2016-17 से इसमें छात्राओं को आवंटन भी शुरू कर दिया जाएगा। 21 फरवरी 2009 करे इसका शिलान्यास तत्कालीन एचआरडी मंत्री अर्जुन सिंह ने किया था।
3. सेंटर फॉर क्लाइमेट स्टडी की आधारशिला भी मंत्री द्वारा रखी जाएगी। इस सेंटर से क्लाइमेट स्टडी के लिए डेटा एकत्र होगा। उनका विश्लेषण होगा। वातावरण कैसे बदल रहा है, उसकी जानकारी भी मिल पाएगी। पर्यावरणीय पैरामीटर की मॉनीटरिंग भी होगी। यह मध्य भारत का पहला सेंटर होगा।
यह तीन कार्यक्रम तय
डॉ. गौर की पुण्यतिथि आज, विश्वविद्यालय
सहित नगर भर में होगे पुष्पांजलि के कार्यक्रम
सागर | सागर विश्वविद्यालय के संस्थापक डॉ. हरीसिंह गौर की 66वीं पुण्यतिथि पर लोग उन्हें याद कर श्रद्धासुमन अर्पित करेंगे। इस मौके पर विवि में सुबह 9 बजे परिसर स्थित गौर समाधि पर पुष्पांजलि अर्पित की जाएगी। फिर भजन कार्यक्रम होगा। कुलपति प्रो. आरपी तिवारी के साथ विवि परिवार के लोग एवं शहरवासी पुष्पांजलि अर्पित करेंगे। विश्वविद्यालय कर्मचारी संघ द्वारा सुबह 9.30 बजे सिद्धधाम गौर मंदिर परिसर में पुष्पांजलि कार्यक्रम होगा। संघ के अध्यक्ष संदीप वाल्मीकि ने बताया कि यहीं पर सुबह 10 बजे शांति पाठ किया जाएगा। कर्मचारी एक दिन का उपवास भी रखेंगे। दोपहर 12 बजे से श्रीराम धुन का गायन होगा। शाम 5.30बजे दीपांजलि कार्यक्रम, अखंड ज्योति के लिए भी पूजन होगा। शाम 7 बजे अखंड ज्योति दीप प्रज्ज्वलन के बाद रात 8 बजे से भजन संध्या होगी। वहीं शनीचरी स्थित गौर जन्म स्थली पर दोपहर 2 बजे कन्या भोज का आयोजन रखा गया है। गौर स्मृति युवा संगठन के तत्वावधान में यह कार्यक्रम होगा।
awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva